**Obrazloženje polugodišnjeg izvještaja o izvršenju Proračuna Općine Bibinje za 2022. godinu**

**Uvod**

Odredbom članka 88. Zakona o proračunu ( „Narodne novine“ br. 144/21) te članka 15. Pravilnika o polugodišnjem i godišnjem izvještaju o izvršenju proračuna ( „Narodne novine“ br. 24/13, 102/17, 01/20) utvrđena je obveza načelnika da podnese predstavničkom tijelu (predsjednici Općinskog vijeća godišnji izvještaj o izvršenju proračuna.

|  |
| --- |
| **Dakle, bez obzira imaju li jedinice sustave riznica ili ne odnosno propišu li izuzeće obveze uplate vlastitih i namjenskih prihoda i primitaka u proračun, obvezne su uključiti vlastite i namjenske prihode i primitke svih proračunskih korisnika u proračun jedinice lokalne i područne (regionalne) samouprave** |

Proračun JLPRS sastoji se od općeg, posebnog dijela i obrazloženja.

Posebni dio sastoji se od plana rashoda i izdataka proračuna i proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Financijski plan proračunskih korisnika čine prihodi i primici, te rashodi i izdaci raspoređeni u programe koji se sastoje od aktivnosti i projekata i obuhvaćaju sve izvore financiranja.

Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun JLPRS. U našem slučaju to bi značilo da je nužno u izvještaj o izvršenju proračuna uključiti našeg proračunskog korisnika Dječji vrtić Leptirić sa svojim cjelokupnim prihodima i rashodima.

**Prihodi poslovanja**

Ostvareni prihodi poslovanja iznose 8.557.356,30 kn odnosno 32,92% izvornog plan 2022. godine. Ostvareni prihodi od poreza u prvom polugodištu 2022. godini iznose 3.526.295,01 kn, što je 44,10% izvornog plana 2022. godine. Porez na dohodak iznosi 2.472.329,91 kn, porezi na imovinu 1.014.368,07kn te porezi na robu i usluge 39.596,99kn. Kod prihoda od poreza na dohodak bilježimo veću naplatu od planirane dok kod poreza na promet nekretnina dolazi do smanjenja dolazi zbog manje naplate koje je uvjetovani prodajom nekretnina na području Općine Bibinje a provodi je porezna uprava Zadar. Porezi na robu i usluge izvršeni su u iznosu od 39.596,99 kn odnosno 29,66% izvornog plana 2022. godine, a odnose se na porez na potrošnju bezalkoholnih i alkoholnih pića. Povećana naplata ovog poreza planira se u drugom polugodištu godine kroz turističku sezonu. Pomoći iz inozemstva i od subjekata unutar općeg proračuna iznose 3.171.698,43kn što je 36,36% izvornog plana. Tekuće pomoći proračunu iz drugih proračuna realizirane su u iznosu od 1.404.503,34 kn a odnose se na kompenzacijske mjere fiskalnog izravnanja. Kapitalne pomoći ostvarene su u iznosu od 512.245,72 kn odnose se pomoći za izgradnju dječjeg igrališta u naselju Bralići i refundaciju sredstva za uređenje plaže „Lipauske“. Kapitalne pomoći od izvanproračunskih korisnika ostvarene su iznosu od 355.904,60 kn, a odnose se na pomoći od Fonda za zaštitu okoliša za nabavu komunalne opreme. Tekuće pomoći izravnanja za decentralizirane funkcije (vatrogastvo) ostvarene su u iznosu od 276.125,00 kuna odnosno 46,64% izvornog plana 2022. godine. Tekuće pomoći proračunskom korisniku iz državnog proračun ostvarene su u iznosu od 5.900,00 kuna. Tekuće pomoći temeljem prijenosa EU sredstava ostvarene su u iznosu od 617.019,77 kn a odnose na refundaciju sredstva za projekta druga smjena – ispunjenije djetinjstvo i projekt Zaželi te pomoći za projekta Društveni centar Bibinje. Povećanje ovih prihoda očekujemo u drugom polugodištu 2022. godine kada se realiziraju projekti sufinancirani od pomoći. Prihode od imovine ostvareni su iznosu od 339.087,37 što je 26,23% izvornog plana a odnose se na prihode od financijske imovine u iznosu od 820,56 kn i prihodi od nefinancijske imovine u iznosu od 338.266,81 kn. Prihode od financijske imovine čine prihodi od kamata na oročena sredstva u iznosu od 86,33kn i pozitivnih tečajnih razlika u iznosu od 734,33 kn. Prihode od nefinancijske imovine čine prihodi od koncesija (279.926,96 kn), prihodima od zakupa i iznajmljivanja imovine (33.326,06kn), naknada za korištenje nefinancijske imovine (15.361,18 kn) te ostali prihodi od nefinancijske imovine (9.652,61) kn. Ostvareni prihodi upravnih i administrativnih pristojbi, pristojbi po posebnim propisima i naknadama iznose 1.475.265,49 kn ili 18,69% izvornog plana. Prihodi od turističke pristojbe ostvareni su u iznosu od 24.618,14 kn, prihodi od prodaje državnog biljega u iznosu od 42,96 kn, prihodi od vodnog doprinosa u iznosu od 16.253,12 kn, ostali nespomenuti prihodi ostvareni su u iznosu od 154.164,00 kn a odnose se na sufinanciranje katastarske izmjere, sufinanciranje elektro energetske mreže u PZ Lonići te prihoda od proračunskog korisnika. Komunalni doprinos ostvareni su u iznosu od 567.032,98 kn te komunalna naknada u iznosu od 713.154,29 kn. Ostvareni prihodi od prodaje proizvoda i robe te pruženih usluga ostvareni su iznosu od 750,00 kuna a donose na prihodeod donacija a odnose se na donacije za organiziranje manifestacije Raspivano Bibinje. Ostali nespomenuti prihodi iznose 44.260,00 kuna, a odnose se na plaćene sudske troškove, troškove ovrha i prefakturiranja.

**Prihodi od prodaje nefinancijske imovine**

Prihodi od prodaje nefinancijske imovine u prvom polugodištu 2022. godine iznose 1.464.261,00 kn što je 424,32% u odnosu na izvorni plan 2022. godine a odnose se na prihode prodaje zemljišta u poslovnoj zoni Lonići. Zbog naplate potraživanja iz prethodnih godina došlo je do razvidnog povećanja ovih prihoda u odnosu na plana 2022. godine.

**Rashodi poslovanja**

Ostvareni rashodi poslovanja iznose 6.568.990,80 kn što je 40,04 % izvornog plana 2022. godine. Rashodi za zaposlene odnose se na plaće zaposlenika Općine Bibinje i dječjeg vrtića Leptirić a iznose 1.238.508,43 kn što je 36,70 % izvornog plana. Naknade troškova zaposlenima iznose 27.197,80 kn što je 29,01 % izvornog plana. Rashodi naknade troškova zaposlenima odnose se na troškove službenih putovanja 10.909,80 kn, naknada za prijevoz 4.058,00 kn i stručno usavršavanje zaposlenika 12.230,00 kn. Rashodi za materijal i energiju iznose 539.535,05kn što je 70,64% izvornog plana. Rashodi za materijal i energiju odnose se na uredski materijal 45.622,42 kn, materijal i sirovine 67.920,35 kn, energiju 204.599,18 kn, materijal za investicijsko održavanje 1.862,42 kn i sitan inventar 219.530,68 kn. Rashodi za usluge iznose 2.553.164,94 kn što je 44,70% izvornog plana. Odnose se na usluge telefona pošte i prijevoza 48.132,03 kn, usluge tekućeg investicijskog održavanja 178.365,88 kn, usluge promidžbe i informiranja 55.437,50 kn, komunalne usluge 1.378.825,12 kn, zakupnine i najamnine 85.866,98 kn, zdravstvene i veterinarske usluge 6.659,50 kn, intelektualne i osobne usluge 708.264,50 kn, računalne usluge 33.444,58 kn i ostale usluge 38.168,85 kn. Ostali nespomenuti rashodi poslovanja iznose 171.618,62 kn što je 35,64% izvornog plana. Ostali nespomenuti rashodi poslovanja odnose se na premije osiguranja 6.081,37 kn, reprezentaciju 57.043,93 kn, pristojbe i naknade 96.772,52 kn, troškovi sudskih postupka 3.555,80 kn i ostali nespomenuti rashodi poslovanja 8.165,00 kn. Financijski rashodi ostvareni su u iznosu od 90.270,34 kn ili 51,70 % izvornog plana, a odnose se najviše na otplatu kamate kredita (73.030,86 kn), a ostatak otpada na usluge platnog promet i negativne tečajne razlike (17.239,48 kn). Subvencije trgovačkim društvima u javnom sektoru iznose 17.709,15 kn a odnose se na subvencije trgovačkom društvu Odvodnja Bibinje-Sukošan. Pomoći unutar općeg proračuna iznose 307.614,55 kn a odnose se na sufinanciranje rada Javne vatrogasne postrojbe Zadar. Pomoći proračunskim korisnicima drugih proračuna iznose 127.290,11 kn što je 19,00% plana a odnose se na financiranje dodatne nastave OŠ Stjepana Radića Bibinje, pomoći zdravstvenim ustanovama te sufinanciranje dječjih vrtića drugih osnivača. Naknade građanima i kućanstvima iznose 517.700,00 kn ili 53,81 % izvornog plana, a odnose na socijalne pomoći u vidu jednokratne financijske pomoći (37.100,00 kn), pomoći obitelji poginulih hrvatskih branitelja (2.000,00 kn), stipendija i školarina (292.600,00 kn), potpori obitelji za novorođenčad (135.000,00 kn) i pomoći za sufinanciranje cijene prijevoza autobusa (36.000,00 kn) i ostale pomoći u iznosu od 15.000,00 kuna. Ostali rashodi iznose 998.381,81 kn ili 32,50% izvornog plana, a odnose se na tekuće donacije u iznosu 779.748,18 kn za redovito financiranje sportskih klubova, kulturnih, socijalnih udruga i privatnih vrtića te na kapitalne pomoći trgovačkom društvu Odvodnja Bibinje-Sukošan u iznosu od 164.000,00 kn i trgovačkom društvu Bibinjac d.o.o u iznosu od 54.633,63 kn.

**Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 3.511.437,20 kn, odnosno 38,72 % izvornog plana. Rashodi za nabavu neproizvedene dugotrajne imovine iznose 115.250,00 kuna. Rashodi se odnose na nabavu licence u iznosu od 1.125,00 kuna te ostale nematerijalne imovine u iznosu od 114.125,00 kuna koja se odnosi na izradu projektne dokumentacije projekta uređenja Šulterove obale i igrališta. Rashodi zanabavu proizvedene dugotrajne imovineostvareni su u iznosu od 1.556.765,06 kn, a najvećem djelu seodnosi na nabavu komunalne opreme u iznosu od 889.761,50 kn, opremanje Društvenog centra Bibinje u iznosu od 216.892,50 kn i izgradnju dječjeg igrališta u iznosu od 309.975,00 kn. Rashodi za dodatna ulaganja na nefinancijskoj imovini ostvareni su iznosu od 1.839.422,14 kn a najvećem djelu se odnosi na završetak PZ Lonići i rekonstrukciju Društvenog centra Bibinje.

**Primici za financijsku imovinu**

Primici od zaduživanja u 2022. godini planirani su iznosu od 900.000,00 kuna a odnose se na kratkoročno zaduživanje za premošćivanje jaza ali nisu ostvareni u prvom polugodištu 2022. godine.

**Izdaci za financijsku imovinu i otplate zajmova**

Izdaci za otplatu glavnice primljenih kredita i zajmova iznose 1.700.904,98 kn, a odnosi se na otplatu glavnice kredita kod Addiko bank d.d. u iznosu od 222.222,24 kn, na otplatu glavnice kredita kod Zagrebačke banke d.d. u iznosu od 437.500,00 kn, zaduženje je realizirano krajem 2021. godine za kupnju nekretnine te na otplatu beskamatnog zajma od državnog proračuna u iznosu od 1.039.930,64 kn po osnovi povrata poreza na dohodak za 2020. godinu.

**Rezultat poslovanja**

Na kraju 2021. godine utvrđen je višak prihoda i primitaka nad rashodima i izdacima u iznosu od 1.518.880,73 kuna, te ako dodamo manjak u prvom polugodištu 2022. godine od 1.759.715,68 kn manjak prihoda i primitaka raspoloživ u sljedećem razdoblju iznosi 240.834,95 kn. Razlog ostvarenog manjka u prvom polugodištu 2022. godine je povrat poreza i prireza na dohodak za 2021. godinu i predfinanciranje EU projekta koji će se refundirati u drugom polugodištu 2022. godine.

|  |  |
| --- | --- |
| Općina Bibinje preneseni višak iz prethodnih godina | 1.514.837,22 kn |
| Općina Bibinje ostvareni manjak u 2022. godini | -1.759.715,68 kn |
| Proračunski korisnik DV Leptirići preneseni višak iz prethodnih godina | 4.043.51 kn |
| Proračunski korisnik DV Leptirići ostvareni višak u 2021. godini | 0,00 kn |
| Ukupni manjak | -240.834,95 kn |

Stanje novčanih sredstava Općine Bibinje na dan 30.06.2022. godine je 801.324,41 kn.

**Stanje nenaplaćenih potraživanja**

Potraživanja za prihode poslovanja iznose 2.709.080,63 kuna. Od toga:

-Potraživanja za poreze 2.553.458,03 kuna

-Potraživanja za prihode od imovine 423.330,66 kuna

-Potraživanje za upravne i administrativne pristojbe, pristojbe po posebnim propisima i naknade 3.841.197,56 kuna

-Potraživanja za kazne i upravne mjere te ostale prihode 1.500,00 kuna

-Ispravkom vrijednosti potraživanja smanjena su potraživanja u iznosu od 4.110.405,62 kuna.

Potraživanja od prodaje nefinancijske imovine iznose 298.667,24 kuna.

Ispravkom vrijednosti potraživanja smanjena su potraživanja u iznosu od 1.082.301,98 kune.

**Stanje nepodmirenih dospjelih obveza**

Stanje dospjelih obveza na dan 30.06.2022. godine iznosi 428.476,73 kn.

**Stanje potencijalnih obveza po osnovi sudskih sporova**

Obveze po sudskim sporovima u tijeku iznose 11.000,00 kuna.

|  |  |  |  |  |
| --- | --- | --- | --- | --- |
| Broj | Naziv i broj parnice | Vrijednost spora na dan 31.12.2021. | Procijenjeno vrijeme odlijeva / priljeva sredstava | Opis spora |
| 1 | Općinski sud u Zadru, P-2003/17 | 11.000,00 kn | 2022. | utvrđivanje vlasništva fizička osoba 1 |

**Izvještaj o korištenju proračunske zalihe**

U 2022. godini nije se koristila proračunska zaliha.

**Izvještaj o danim jamstvima**

U 2022. godini nije bilo izdavanja novih jamstava.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

|  |  |  |  |
| --- | --- | --- | --- |
| **I** | **Podnositelj izvješća županija/grad/općina** | | |
| 1. | Naziv JLP(R)S | OPĆINA BIBINJE | |
| **II** | **Podaci o davatelju kredita/zajma** | | |
| 1. | Naziv | ADDIKO BANK  D.D. | ZAGREBAČKA BANKA D.D. |
| 2. | Adresa | SLAONSKA AVENIJA 6, ZAGREB | TRG BANA JOSIPA JELAČIĆA 10, ZAGREB |
| **III** | **Podaci o zaduženju/jamstvu/suglasnosti** | | |
| 1. | Vrsta zaduženja  (nepotrebno precrtati) | **a) zaduženje**  b) jamstvo**\*1**  c) suglasnost**\*2** | **a) zaduženje**  b) jamstvo\*1  c) suglasnost**\*2** |
| 2. | Namjena\*4 | Investicija - izmještaj dalekovoda | Kupnja nekretnine |
| 3. | **MB (dodjeljuje MF)** |  |  |
| 4. | Korisnik kredita(zajma)/jamstva | OPĆINA BIBINJE | OPĆINA BIBINJE |
| 5. | Ukupan iznos kredita(zajma)/jamstva | 4.936.004,44 kn | 7.746.080,15 kn |
| 6. | Iskorišteni iznos | 4.000.000,00 kn | 7.125.000,00 kn |
| 7. | Iznos glavnice (u kn) | 4.000.000,00 kn | 7.125.000,00 kn |
| 8. | Iznos kamata (u kn) | 904.004,44 kn | 621.080,15 kn |
| 9. | Kamatna stopa - ugovorena | 3,85% | 1,85% |
| 10. | Ostali troškovi kredita(zajma) (u kn) | 32.000,00 kn | 0,00 kn |
| 11. | Broj anuiteta godišnje | 12 | 12 |
| 12. | Rok otplate (bez počeka) | 9 godina | 03.06.2031. |
| 13. | Razdoblje počeka | 1 godina | nema |
| 14. | Otplaćeno glavnice (u kn)  (do datuma podnošenja izvješća) | 3.666.666,96 kn | 437.500,00 kn |
| 15. | Otplaćeno kamata (u kn)  (do datuma podnošenja izvješća) | 898.590,29 kn | 64.075,26 kn |
| 16. | Ostalo za otplatu (glavnice - u kn) | 333.333,04 kn | 6.687.500,00 kn |
| 17. | Aktivirano jamstvo\*1 |  |  |
| 18. | Datum realizacije (kredita/zajma) / izdavanja (jamstva\*1, suglasnosti za zaduženje\*2) | 27.03.2013. | 31.12.2021. |
| 19. | Datum/godina odobrenja/suglasnosti | 25.10.2012. | 30.12.2021. |

**Izvještaj o vlasničkim udjelima**

U 2022. godini nije bilo promjene u udjelima u trgovačkim poduzećima i ustanovama u vlasništvu Općine Bibinje.

**Izvještaj o zaduživanju na domaćem i stranom tržištu**

***POSEBAN DIO PRORAČUNA***

*Poseban dio Proračuna Općine Bibinje sastoji se od jednog razdjela, devet glava i jednog proračunskog korisnika.*

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |
|  |  |
|  | |

***Razdjel 010 Predstavnička, izvršna tijela i upravna tijela***

***Glava 010-01 Predstavnička i izvršna tijela***

*Glava Predstavnička i izvršna tijela osigurava rad predstavničkog tijela i izvršnog tijela, pokroviteljstvo političkih stranka te pripremu i organiziranje obilježavanja dana Općine Bibinje te drugih obljetnica praznika i blagdana.*

*Glava Predstavnička i izvršna tijela sastoji se od dva programa:*

***Program 1001 Predstavnička i izvršna tijela***

*A1001-01 Poslovanje predstavničko i izvršnog tijela - ostvareno je u iznosu od 65.546,68 kn a odnosi se na promidžbu Općine Bibinje, reprezentaciju i nabavu tableta općinskim vijećnicima.*

*A1001-02 Pokroviteljstvo političkih stranaka – nije ostvareno u prvom polugodištu 2022. godine.*

***Program 1002 Obilježavanje dana Općine i ostale obljetnice***

*A1002-01 Obilježavanje dana Općine -* *ostvareno je u iznosu od 44.693,40 kn a odnosi se na obilježavanje dana Općine.*

*A1002-02 Obilježavanje ostalih obljetnica – ostvareno je u iznosu od 79.842,27 kn a u najvećem djelu se odnosi na obilježavanje dana Bibinjskih branitelja.*

*Zakonske i druge pravne osnove*

*Zakon o lokalnoj i područnoj (regionalnoj samoupravi, Statut Općine Bibinje*

***Glava 010-01 Jedinstveni upravni odjel***

*Glava Jedinstveni upravni odjel obavlja poslove pripreme i izrade materijala za općinsko vijeće, poslove odnosa sa javnošću, komunikaciju sa građanima, praćenje izvršenja proračuna, izrada financijskih i statističkih izvještaja, vođenje poslovnih knjiga, vodi upravne i sudske postupke, obavlja poslove vezane za rad načelnika, obavlja poslove pisarnice, dodjeljuje koncesije, brine o imovini općine, gospodari prostorima i javnim površinama općine, obavlja poslove komunalnog redarstva, kandidira projekte za dobivanje sredstava iz EU fondova i državnog proračuna te nadzire projekt katastarske izmjere općine.*

*Glava Jedinstveni upravni odjel sastoji se jednog programa:*

***Program 1003 Rashodi poslovanja JUO-a***

*A 1003-01 Rashodi za zaposlene JUO-a – ostvareni su u iznosu od 662.179,59 kuna odnosno 40,23% plana a odnosi se na plaće i ostale rashode za zaposlenike Općine Bibinje.*

*A 1003-02 Materijalni rashodi – ostvareni su u iznosu od 335.542,34 kn odnosno 51,01% plana.*

*K 1003-03 Opremanje poslovnih prostorija - ostvareno je u iznosu od 23.930,00 kn odnosno 79,77% plana a odnosi se nabavu licence, nadogradnju knjigovodstvenog programa i nabavu kamera.*

*A 1032-04 Financijski rashodi i izdaci - ostvareni su iznosu od 1.789.083,84 kn odnosno 92,39% plana. Odnose se na troškove kamata za primljene kredite, usluge platnog prometa i otplatu glavnice primljenih kredita i zajmova.*

*A 1003-05 Proračunska pričuva – nije se koristila u prvom polugodištu 2022. godine.*

*Zakonske i druge pravne osnove*

*Statut Općine Bibinje, Zakon o plaćama u lokalnoj i područnoj (regionalnoj) samoupravi, Zakon o proračunu, Zakon o lokalnoj i područnoj (regionalnoj samoupravi)*

***Glava 010-03 Zaštita i spašavanje***

*Glava Zaštita i spašavanje u okviru koje se financira Javna vatrogasna postrojba Zadar, Hrvatska gorska služba spašavanja te civilna zaštita općine Bibinje. JVP-a Zadar je proračunski korisnik Grada Zadar čiji je i Općina Bibinje suosnivač u udjelu od 4,7%.*

***Program 1004 Zaštita i spašavanje***

*A 1004-01 – Sufinanciranje javne vatrogasne postrojbe Zadar – ostvareno je u iznosu od 307.614,55 kn odnosno 100,31% plana. Financiranje iz decentraliziranih sredstava iznosi 276.125,00 kn te po dodatnim udjelom u porezu na dohodak za vatrogastvo u iznosu od 31.489,55 kn.*

*A 1004-02 Sufinanciranje potreba za zaštitu i spašavanje – nije ostvareno u prvom polugodištu 2022. godine.*

*Zakonske i druge pravne osnove*

*Zakon o vatrogastvu, Odluka o minimalnim financijskim standardima za obavljanje djelatnosti javnih vatrogasnih postrojbi u 2019. godini, Plan zaštite od požara za Grad Zadar, Općinu Poličnik, Općinu Bibinje i Općinu Zemunik Donji, Zakon o zaštiti od požara, Smjernice i godišnji plan za organizaciju i razvoj sustava civilne zaštite na području Općine Bibinje za razdoblje od 2019. do 2021. godine.*

***Glava 010-04 Održavanje komunalne infrastrukture, ostalih objekata i zaštite okoliša***

*Glava održavanje komunalne infrastrukture, ostalih objekata i zaštite okoliša* *ima tri programa održavanje komunalne infrastrukture, održavanje ostale općinske komunalne infrastrukture i zaštite okoliša Cilj ove glave je unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj i unapređenje sustava zaštite okoliša.*

***Program 1005 Održavanje komunalne infrastrukture***

*A 1005-01 Održavanje javnih površina- ostvareno je u iznosu od 71.776,84 kn što je 29,30% plana.*

*A 1005-02 Održavanje zelenih površina – ostvareno je u iznosu od 24.375,00 kn odnosno 37,50% plana a odnosi se na održavanje Talina.*

*A1005- 03 Održavanje čistoće javnih površina – ostvareno je u iznosu od 1.266.740,00 kuna odnosno 81,99% plana. Odnosi se na čišćenje ulica, trgova šetnica, košnju trave, čišćenje plaža, pranje ulica i trgova te skupljanje otpada sa javnih površina.*

*A 1005–04 Održavanje nerazvrstanih cesta – ostvareno je u iznosu od 33.962,50 kn odnosno 30,88 % plana a odnosi se u najvećem djelu na sanaciju makadamskog kolnika.*

*A 1005-05 Održavanje građevina i uređaja javne namjene - ostvareno je u iznosu od 15.687,24 kn odnosno 41,83% plana a odnosi se najviše na održavanje bežičnog interneta.*

*A 1005-06 Održavanje građevina javne odvodnje oborinskih voda – nije ostvareno u prvom polugodištu 2022. godine.*

*A 1005-07 Održavanje javne rasvjete - ostvareno je u iznosu od 185.183,83 kn odnosno 52,91% plana a odnosi se na troškove električne energije za javnu rasvjetu iznosu od 168.685,73 kn te održavanje javne rasvjete u iznosu od 16.498,10 kn.*

***Program 1006 Održavanje ostale općinske infrastrukture***

*A 1006-01 Održavanje ostale općinske infrastrukture i opreme - ostvareno je u iznosu od 1.195,42 kn odnosno 2,39% plana.*

*A 1006-02 Božićno uređenje općine – ostvareno je u iznosu od 99.500,00 kn odnosno 71,07% plana a odnosi se na nabavu opreme za božićno uređenje mjesta.*

***Program 1007 Zaštite okoliša***

*A 1007-01 Dezinfekcija, dezinsekcija i deratizacija – ostvareno je u iznosu od 33.750,00 kn odnosno 48,21% plana.*

*A 1007-02 Sanacija komunalnog otpada – ostvareno je u iznosu od 98.305,73 kn odnosno 17,10% plana. Odnosi se na rad reciklažnog dvorišta.*

*A 1007-03 Naknada za smanjenje komunalnog otpada – ostvarena je u iznosu od 92.114,52 kn odnosno 83,74% plana.*

*A 1007-05 Zaštite klime mora i tla – ostvareno je u iznosu od 437,50 kn odnosno 4,38% plana a odnose na ispitivanje kakvoća mora.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o zaštiti okoliša, Zakon o otpadu, Zakon o javnim cestama, Zakon o prostornom uređenju i gradnji, Zakon o lokalnoj i područnoj regionalnoj samoupravi, Zakon o regionalnom razvoju, Statut Općine Bibinje*

***Glava 010-05 Izgradnja objekata i uređaja komunalne infrastrukture i prostorno planski dokumenti***

*Glava izgradnja objekata i uređaja komunalne infrastrukture i prostorno planski* *ima tri programa izgradnja objekata i uređaja komunalne infrastrukture, izgradnja ostalih objekata i opreme i prostorno planski dokumenti. Cilj ove glave je izgradnja i unapređenje komunalne infrastrukture, stvaranje boljih uvjeta života i rada mještana Bibinja, osiguranje preduvjeta za gospodarski razvoj.*

***Program 1008 Izgradnja objekata i uređaja komunalne infrastrukture***

***K 1008-01 Izgradnja nerazvrstanih cesta –*** *nije ostvarena u prvom polugodištu 2022. godine.*

***K 1008-02 Izgradnja javne rasvjete –*** *ostvarena je u iznosu od 31.281,56 kn odnosno 3,68% plana.*

***K 1008-03 Izgradnja javnih površina –*** *ostvareno je u iznosu od 309.975,00 kn odnosno 14,63% plana, a odnosi se na izgradnju dječjeg igrališta u Bralićima. Razvidno povećanje ove aktivnosti očekuje se u drugom polugodištu 2022. godine kada je planirana rekonstrukcija Obale Alfreda Lisice.*

***K 1008-04 Izgradnja groblja –*** *ostvarena je u iznosu od 110.690,00 kn odnosno 55,35% plana.*

***Program 1009 Izgradnja ostalih objekata i opreme –*** *nije ostvarena u prvom polugodištu 2022. godine.*

***Program 1010 Prostorno planski dokumenti***

*A 1010-01 Prostorno i urbanističko planiranje -* *ostvareno je u iznosu od 372.387,50 kn odnosno 52,45% plana a odnosi se na geodetske usluge u iznosu od 186.500,00 kn, izradu prostornih planova u iznosu od 71.762,50 kn te izradu projektne dokumentacije u iznosu od 114.125,00 kuna.*

*Zakone i druge pravne osnove*

*Zakon o komunalnom gospodarstvu, Zakon o vodama, Zakon o zaštiti voda, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje*

***Glava 010-06 Školstvo, predškolski odgoj i obrazovanje***

*Glava školstvo, predškolski odgoj i obrazovanje ima tri programa javne potrebe u predškolstvu, javne potrebe u školstvu, stipendije i školarine te jednog proračunskog korisnika DV Leptirići Programom javnih potreba u predškolstvu sufinancira se privatni vrtić, vrtić za djecu sa poteškoćama te izgradnja novog dječjeg vrtića. Programom javnih potreba u školstvu sufinanciraju se izvan školske aktivnosti OŠ Stjepana Radića Bibinje. Programom stipendije i školarine financiraju se svi redovni studenti na području općine Bibinje.*

***Program 1011 Javne potrebe u predškolstvu ­­–*** *ostvaren je**u iznosu od 163.925,00kn. Program se odnosi na sufinanciranje cijene vrtića s poteškoćama u razvoju u iznosu od 4.800,00 kuna, sufinanciranje jasličkog programa u dječjim vrtićima drugih osnivača u iznosu od 19.125,00 kuna i sufinanciranje privatnih vrtića u iznosu od 140.000,00 kuna.*

***Program 1012 Javne potrebe u školstvu -*** *ostvareno je u iznosu od 121.071,25 kn odnosno 22,91% plana a odnosi se na financiranje dodatne nastave u OŠ Stjepana Radića u iznosu od 93.365,11 kn i financiranje logopeda u iznosu od 27.706,14 kuna. Razvidno povećanje ove aktivnosti očekuje se u drugom polugodištu godinu kada se sufinancira nabava radnih materijala učenicima OŠ Stjepana Radića Bibinje.*

***Program 1021 Stipendije i školarine -*** *ostvarene su iznosu od 292.600,00 kn odnosno 63,61% plana.*

***Proračunski korisnik DV Leptirići***

*A1011-01 Redovna djelatnost dječjeg vrtića Leptirići – ostvarena je u iznosu od 280.574,25 kn odnosno 32,55% plana. Rashodi za zaposlene financiraju se iz proračuna Općine Bibinje i iznose 280.574,25 kn dok se materijalni i financijski rashodi financiraju iz vlastitih prihoda proračunskog korisnika u iznosu od 84.075,08 kn.*

*A 1011-02 Projekt Ispunjenije djetinjstvo – ostvaren je u iznosu od 410.302,15 kn odnosno 38,41% plana. Namjena ovog projekta je unapređenje usluga za djecu u sustavu ranog i predškolskog odgoja i obrazovanja. Cilj ovog projekta omogućiti smjenski rad vrtića te rad vrtića uskladiti sa obiteljskim i poslovnim obvezama. Aktivnost se odnosni na financiranje plaća zaposlenika, osiguravanje toplog obroka, usluge logopeda, organiziranje. Projekt se financira iz EU fondova u kojem je dječji vrtić Leptirići partner općini Bibinje. U prvom polugodištu Općina Bibinje je predfinancirala ovaj projekt dok se refundacija sredstava očekuje do kraja godine.*

*Zakonske i druge pravne osnove*

*Statut Općine Bibinje, Zakon o predškolskom odgoju i naobrazbi, Odluka o izvršavanju Proračuna Općine Bibinje za 2022. godinu, Pravilnik o uvjetima i kriterijima stipendiranja studenata Općine Bibinje stipendije.*

***Glava 010-07 Kultura, sport i religija***

*Glava kultura, sport i religija ima tri programa javne potrebe u kulturi, javne potrebe u sportu te religiju.*

***Program 1013 Javne potrebe u kulturi***

*Programom javnih potreba u kulturi obuhvaćaju se svi oblici promicanja kulture i kulturnih djelatnosti koje doprinose razvitku i unaprjeđenju svekolikog kulturnog života na području Općine Bibinje. Javne potrebe u kulturi za koje se sredstva osiguravaju u ovom programu jesu kulturne djelatnosti i poslovi, akcije i manifestacije u kulturi od posebnog značaja za Općinu Bibinje.*

***Program javne potrebe u kulturi -*** *ostvaren je u iznosu od 1.016.541,86 kn odnosno 47,12% plana a odnosi se na organiziranje kulturnih manifestacija u iznosu od 25.569,26 kn, sufinanciranje programa udruga u iznosu od 94.200,00 kuna, projekta monografija u iznosu od 14.742,58 kuna i projekta društveni centar Bibinje u iznosu od 882.030,02 kuna. Kroz projekt Društveni centar potpuno su obnovljene i opremljene dvije prostorije Općine Bibinje i prenamjene u Društveni centra Bibinje.*

***Program 1014 Javne potrebe u sportu***

*Djelatnost program javnih potreba u sportu je poticanje i promicanje sporta provođenjem dijela programa tjelesne i zdravstvene kulture djece i mladeži, treninzi, organiziranje i provođenje sustava domaćih i međunarodnih natjecanja, te opća i posebna zdravstvena zaštita sportaša, sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti pučanstva, stručni rad u sportu i izobrazba što su u funkciji realizacije rečenih javnih potreba.*

***Program javne potrebe u sportu -*** *ostvaren je u iznosu od 344.739,67 kn odnosno 27,80% plana a u odnosi se na sufinanciranje sportskih udruga u iznosu od 327.095,00 kn i održavanje sportskih objekata u iznosu od 17.644,67 kn.*

***Program 1020 Religija –*** *ostvarena je u iznosu od 27.000,00 kuna odnosno 135,00% plana. Odstupanje se odnosi na sufinanciranje župe Svetog Roka Bibinje.*

*Zakonske i druge pravne osnove*

*Statut Općine Bibinje, Zakon o financiranju javnih potreba u kulturi, Zakon o sportu,*

***Glava 010-08 Programska djelatnost socijalne skrbi***

*Glava socijalna skrb i zdravstvo ima dva program socijalna skrb i zdravstvo. U ovoj glavi osigurana su sredstva za potrebe socijalne skrbi koja će se koristiti za osiguranje i pomoć socijalno ugroženom stanovništvu Općine Bibinje, kao i sredstva za davanje pomoći udrugama građana te pomoći zdravstvenim ustanovama.*

***Program 1015 Socijalna skrb –*** *ostvaren je u iznosu od 306.646,01 kn odnosno 23,08% plana. Odnosi se na naknade građanima i kućanstvima u iznosu od 225.100,00 kn, sufinanciranje programa udruga u iznosu od 81.546,01 kn. Odstupanje se odnosi na projekta Podrškom za njih za koji nije objavljen natječaj.*

***Program 1016 Zdravstvo –*** *ostvaren je u iznosu od 10.000,00 kn odnosno 18,18% plana a odnosi se na pomoćima zdravstvenim ustanovama.*

*Zakonske i druge pravne osnove*

*Zakon o socijalnoj skrbi, Statut Općine Bibinje, Odluka o dodjeli jednokratne novčane potpore za novorođenu djecu na području Općine Bibinje,*

***Glava 010-09 Gospodarstvo***

*Glava gospodarstvo ima tri programa program razvoj gospodarski djelatnosti, trgovačka društva u vlasništvu općine i poljoprivreda. Cilj ove glave doprinose razvitku i unaprjeđenju gospodarskog razvoja te poticanje za razvoj poljoprivrede na u Općine Bibinje.*

***Program 1017 Razvoj gospodarskih djelatnosti –*** *ostvaren je u iznosu od 1.515.659,12 kn odnosno 68,58% plana a odnosi se donaciju turističkoj zajednici u iznosu od 100.000,00 kn, organiziranje zabavnih manifestacija i troškova promidžbe u iznosu od 11.926,98 kn te završetak Poslovne zone Lonići u iznosu od 1.403.732,14 kn.*

***Program 1018 Trgovačka društva u vlasništvu općine Bibinje –*** *ostvaren je u iznosu od 236.342,78 kn a odnosi se na kapitalne pomoći trgovačkom društvu Bibinjac d.o.o. u iznosu od 54.633,63 kn i Odvodnji Bibinje-Sukošan d.o.o. u iznosu od 164.000,00 kn i subvencije Odvodnji Bibinje Sukošan u iznosu od 17.709,15 kn.*

***Program 1019 Poljoprivreda –*** *ostvaren je u iznosu od 20.000,00 kn odnosno 6,25% plana. Odnosi se na održavanje poljskih puteva u iznosu od 20.000,00 kn: Razvidno povećanje se očekuju do kraja godine kada se raspiše natječaj za poticaje za obiteljska poljoprivredna gospodarstva s područja Općine Bibinje.*

*Zakonske i druge pravne osnove*

*Statut Općine Bibinje*